पाएं अपने शहर की ताज़ा ख़बरें और फ्री ई-पेपरडाउनलोड करें
अंचल में शादियों का क्रम नहीं थम रहा। गुरुवार को प्रशासन ने 2 जगह पहुंचकर शादियां रोक दी। तहसीलदार आरएस चौहान, जपं सीईओ जोशुआ पीटर, थाना प्रभारी टीएस डावर ने संयुक्त कार्रवाई की। ग्राम समोई व ग्राम दोतड़ में प्रतिबंध के बाद भी शादी समारोह होने की सूचना मिलने पर आरोपियों के विरुद्ध धारा 188 व आपदा प्रबंधन अधिनियम में कार्रवाई हुई। समोई में दूल्हे राहुल उसके पिता कालु मडिया डामोर पर केस दर्ज हुआ।
दोतड़ में शादी समारोह की सूचना पर पहुंचे दल ने लड़की के भाई अनसिंह पिता जामसिंह भूरिया व काका तिरु पिता पारसिंह भूरिया को अस्थायी जेल भेजा। बताया जा रहा है कि सूचना नहीं देने पर सरपंच व सचिव पर भी प्रशासन कार्रवाई कर रहा है।
दुल्हन भाग गई, खाली हाथ लौटा दूल्हा
ग्राम पाडलवा में 4 मई को एक लड़की की शादी थी। बारात में बड़ी संख्या में लोग आए हैं इस सूचना पर तहसीलदार चौहान, एसआई केसी सिर्वी अमले को लेकर मौके पर पहुंचे। अधिकारियों व पुलिस को देखकर दुल्हन व उसके माता-पिता भाग निकले। दूल्हा व बाराती रुके रहे। तहसीलदार ने ग्रामीणों को दुल्हन व उसके माता-पिता को बुलाकर लाने को कहा। पर वे नहीं आए। डेढ़ घंटे बाद दूल्हा बारात लेकर लौट गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn